Rune Wenneberg

Rune Wenneberg (født 1969) er et norsk spesialistbefal i Forsvaret. Han er sersjantmajor og tjenestegjør som Forsvarets sjefssersjant i fra 1. november 2021.

 Utdanning 
Wenneberg har gått befalsskole, Krigsskolen, studert ved Forsvarsakademiet i København og ved Joint Forces Staff College i Virginia USA.https://www.linkedin.com/in/rune-wenneberg-903b1656/?originalSubdomain=no

 Tjeneste 
Wenneberg har blant annet vært kompanisjef i avdeling Mek4 i Telemark bataljon, og har internasjonal tjeneste for det norske forsvaret fra Libanon, Bosnia, Kosovo, Irak og Afghanistan.https://www.aftenposten.no/norge/i/wE7e4/avstanden-til-norge-ndash-majoren-snakker-ut

Han ble i 2015 tilsatt som den første sersjantmajoren i Hæren, den høyeste graden i spesialistkorpset (OR-delen) i Norges nye militærordning (NATO-kode OR-9). Han var den første i Norge siden 1930, som er tilsatt med grad tilsvarende underoffiser.

 Utmerkelser 
Wenneberg er tildelt følgende utmerkelser:

 Forsvarsmedaljen med laurbærgren
 Hærens fortjenstmedaljehttps://www.facebook.com/Norwegianarmy/posts/2022137271192384
 Forsvarsmedaljen med stjerne
 Forsvarets innsatsmedalje med rosett
 Forsvarets medalje for internasjonale operasjoner med to stjerner
 Forsvarets operasjonsmedalje for Afghanistan med romertall Ⅳ
 Forsvarets operasjonsmedalje for Irak med romertall Ⅱ
 Hærens vernedyktighetsmedalje med tre stjerner
 UNIFIL-medaljen med 3-tall
 NATO-medaljen for Kosovo
 NATO-medaljen for det tidligere Jugoslavia
 NATO-medaljen for ISAF
 Politiets Afghanistanmedalje
 Forsvarets medalje for skyting med laurbærgren
 Forsvarets medalje for feltsport med to stjerner
 KNBLO-medaljen med 3-tall

I 2018 ble han tatt opp i U.S. Armys prestisjefulle Sergeant Morales Club.

 Referanser 

 Litteratur 
 Artikkel i Aftenposten (helside, av journalist Kristin Høiland), 11. desember 2010

Kategori:Soldater i Hæren (Norge)
Kategori:Personer tilknyttet Telemark Bataljon
Kategori:Norske spesialister